OKRESNÁ PROKURATÚRA BÁNOVCE NAD BEBRAVOU 
K Zornici 892, 957 01 Bánovce nad Bebravou	

Číslo: Pv 216/16/3301-25	Bánovce nad Bebravou 16.03.2017 
EEČ: 2-23-9-2017
U Z N E S E N I E
Trestná vec:	obv. XXXXX
Trestný čin:	prečin: nezaplatenie dane a poistného podľa § 278 odsek 1 Trestného zákona
Rozhodol: 	prokurátorka Okresnej prokuratúry Bánovce n/Bebravou 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
-	prečin: nezaplatenie dane a poistného podľa § 278 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
obvinený ako samostatne zárobkovo činná osoba s obchodným menom XXXXX XXXXX, s miestom podnikania XXXXX XXXXX XXXXX, IČO:XXXXX nezaplatil Sociálnej poisťovni a.s., pobočka Topoľčany, povinné poistné na sociálne poistenie, ktoré mal podľa § 141 odsek l Zákona č. 461/2003 Z. z. o sociálnom poistení v znení neskorších právnych predpisov odvádzať ku dňu splatnosti jednotlivého poistného podľa § 143 odsek 1 Zákona č. 461/2003 Z. z. o sociálnom poistení v znení neskorších právnych predpisov, a to za obdobie jednotlivých mesiacov január 2015 až september 2015 vrátane, čím tak celkovo neuhradil poistné za uvedené obdobia spolu vo výške 3474,45 Eur, hoci mal na uhradenie dostatok voľných finančných prostriedkov z podnikania,

lebo zanikla trestnosť činu.

Odôvodnenie:
Poverený príslušník Obvodného oddelenia PZ Bánovce nad Bebravou uznesením pod ČVS:ORP-161/BN-BN-2016 zo dňa 07.07.2016 podľa § 199 odsek 1 Trestného poriadku začal trestné stíhanie pre prečin nezaplatenia dane a poistného podľa § 278 odsek 1 Trestného zákona na skutkovom základe uvedenom vo výrokovej časti predmetného uznesenia.

Uznesením povereného príslušníka Obvodného oddelenia PZ Bánovce nad Bebravou pod ČVS:ORP-161/BN-BN-2016 zo dňa 26.01.2017 bolo podľa § 206 odsek 1 Trestného poriadku rozhodnuté o vznesení obvinenia XXXXX, nar. XXXXX v Malackách, trvale bytom XXXXX XXXXX pre prečin nezaplatenia dane a poistného podľa § 278 odsek 1 Trestného zákona na skutkovom základe uvedenom v predmetnom uznesení.

V priebehu skráteného vyšetrovania, ktoré sa vo veci uskutočnilo bolo zistené, že dlžné poistné na sociálne poistenie za obdobie jednotlivých mesiacov január 2015 až september 2015  vo výške 3.474,45 eur bolo obvineným XXXXX v celom rozsahu uhradené, a to dňa 27.01.2017 priamo do pokladne Sociálnej poisťovne, pobočka Topoľčany. Uvedená skutočnosť bola potvrdená i splnomocnenou zástupkyňou poškodeného XXXXX.  

	Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 odsek 1 písmeno e) Trestného zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Vzhľadom ku skutočnosti, že obvinený XXXXX svoju povinnosť zaplatiť poistné na sociálne poistenie dodatočne splnil ešte pred oboznámením sa s výsledkami skráteného vyšetrovania, v zmysle osobitného ustanovenia o účinnej ľútosti podľa § 86 odsek 1 písmeno e) Trestného zákona trestnosť prečinu nezaplatenia dane a poistného podľa § 278 odsek 1 Trestného zákona zanikla. 

Vzhľadom k vyššie uvedeným skutočnostiam rozhodla námestníčka okresnej prokurátorky tak, ako je uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Horvátová
prokurátorka